text: Bolighandelen er stadig købers marked
  05 januar 2011 kl. 15.23
  Villaer i Vejle sat voldsomt ned
  Danske boligsælgere gav igen i år store rabatter, når de ikke kunne komme af med deres huse, lejligheder og grunde.
   
  Det skriver boligsitet Boliga.
   
  - Boligmarkedet har generelt haft det bedre i 2010 end i de foregående år, siger Morten Skak, der er lektor på Center for Bolig og Velfærd på SDU.
   
  Han hæfter sig ved, at priserne på boliger generelt er steget en smule.
   
  Alligevel vil han ikke sige, at boligmarkedet for alvor har vundet det tabte tilbage efter de mest heftige kriseår.
   
  - Man kan sige, at 2010 har været lidt bedre end dårligt. Antallet af handler er gået en smule op, men niveauet er ikke kommet tilbage på, hvad vi betragter som normalt, siger han.
  - Vi har set et voksende boligudbud, som er på noget nær sit højeste niveau nogensinde. Det er stadigvæk købers marked, og det vil fortsat tage lang tid at sælge boligen, siger han.
   
  I Sydjylland er det boligsælgerne i Vejle, der har givet langt de største rabatter i 2010 - mens sælgerne i Esbjerg har givet mindst.
  Det skal dog siges, at huse i Vejle i snit er dyrere end huse i Esbjerg.
  Her er listen over de enkelte kommuner, og hvor stor rabat, de i gennemsnit har givet:
  Vejle -121.213 
  Fredericia -96.213 
  Tønder -86.450 
  Hedensted -76.471 
  Haderslev -75.581 
  Vejen -74.569 
  Sønderborg -74.060 
  Horsens -73.689 
  Aabenraa -73.279 
  Fanø -69.404 
  Kolding -68.204 
  Varde -58.930 
  Esbjerg -42.773
  